polyglot-tagger/wikipedia-language-snippets-filtered huggingface dataset:
1901ean, Balbásek Frantziara bidali zuen Fraisoro Etxaldeko zuzendaria, Fécamp-eko Esne Tanta delakoaren jarduera ondo ikasteko, eta hirian Esne Tanta bat sortzea erabaki zuen Donostiako alkate Miguel Altuberekin eta Udal Aurrezki Kutxarekin batera.
Espedizioa 16 kidek osatu zuten: Felipe Uriarte, Alfonso Alonso, Juan Ignacio Lorente, Luis Maria Saenz de Olazagutia, Francisco Lusarreta, Angel Vallejo Rosen, Juan Carlos Fernández, Luis Ignacio Domingo Uriarte, Julio Villar, Angel Landa, Luis Abalde, Ricardo Gallardo, Juan Kortazar, Angel Lerma, Rodolfo Kirch eta Fernando Larruquert.
Adibidez, Joachim von Sandrart 1675-1679 urteetan Teutsche Academie der edlen Bau-, und Bild Malereikünste (Alemaniako Arte Nobleak, Arkitektura, Eskultura eta Pintura Akademia) liburuan zera idatzi izan zuenː bere "bataio" ospakizunean "arrazoituko diskurtsoak gauzatu ziren, frantses, italiar, alemaniar eta holandarren artean, nork bere hizkuntza erabiliz".
Pleka, blean edo paretaren kontrako pilota jokoen partidak: 40 tantotara pala, 35 tantotara zesta punta, 22 tantotara eskuz, 18 tantotara eskuz, 30 tantotara paleta edo gaur egungo araudian, errimintako profesionalek 15 jokotako 2 set jokatzen dituzte, berdinketa badago 5 tantotako hirugarren set bat jokatzen delarik.
Estatu Batuetako presidente bilakatzeko hiru ahaleginetan, Zilar Librea bultzatu zuen 1896an, inperialismoaren kontra borrokatu 1900an, eta trusten kontra 1908an, demokratei trusten eta banku handien kontra borrokatzera deituz, baita errepublikazaleen ideal anti-elitistak babestera ere.
Liga Gaelikoa edo Conradh na Gaeilge erakundeko kidea egin eta bere izena irlandera hizkuntzako izenera itzuli zuen , gainera uilleann pipes irlandar gaitajole trebe bilakatu zen, behin batez erbesteratuak zeuden irlandar apaiz batzuk lagundurik Pio X.a Aitasantuaren aurrean ere musika emanaldia eskeiniz.
Éamonn Ceannt, jaiotzez Edward Thomas Kent (1881eko irailaren 21a, Ballymoe, Galway konderria - 1916ko maiatzaren 8a, Kilmainham Gaol, Dublin) irlandar errepublikarra eta 1916ko Pazko matxinadan Irlandako Errepublikaren Aldarrikapena sinatu zuten buruzagietako bat izan zen.
Sentipen hau nagusiki Euskal Autonomia Erkidegoak Espainiako Gobernuarengandik Kataluniak baino tratu hobeagoa jaso eta Eusko Jaurlaritzak Kataluniako Generalitateak baina eskumen gehiago jasotzen zituelakoan zetzan, nagusiki kataluniar aldetik ustez eskumen edo abantaila ekonomikoak zirenak.
Maiz, maila politikoaz haratago, maila kulturalera ere hedatzen den miresmen sentipena ere bada: Euskal Herriak bere kultura egoskor mantendu duen herrialdea dela, euskaldunek hizkuntz erromanikoetatik guztiz ezberdina eta erdaldunek ulertzeko zaila den hizkuntza mintzatzen jarraitzen dutela, Euskal Herriko paisaia, etab.
Kataluniar nazionalismoaren eskuin politikoaren zenbait kideen artean, eta bereziki CiU alderdi zenbait politikari edo jarraitzaile eta enpresaburuen artean, Euskal Kontzertu Ekonomikoa eta Euskal Autogobernuarekiko joera nolabaiteko bidegabekeria edo injustizia sentipen konplexu bat da.
Bitxikeria gisa, kataluniar nazionalismoren sektore horiek duten sentipena Euskal Autonomia Erkidegoarekiko dela da, aldiz Nafarroako Foru Erkidegoak Euskadik bezainbesteko eskumen eta burujabetza ekonomikoa izan arren, Nafarroako Foru Hobekuntza kasik ez dute aipatzen.
Irungo frontean gipuzkoar abertzaleek preso hartu eta Donostiara eraman zituzten Baztango nafar errekete euskaldunen kasuak badaude, gainera Gipuzkoaren okupazioan parte hartu zuten Nafarroako eremu euskaldunetako soldadu frankista asko baserri girokoak izanik gaztelaniaz hitzik ere ez zekitenak ziren .
Abertzaleek euren esku preso gelditutako baztandar horien bizitza errespetatu eta gerra preso gisa mantentzen saiatu ziren, eurak bezala euskaldunak zirelako aitzakian, eta nolabaiteko "aberkideen" erailketa izango zelakoan, baina gipuzkoar sozialisten, komunisten eta anarkisten esku preso erori ziren soldadu frankista euskaldunen zortea bestelakoa izan zen, eurentzat euskaldun izan ala ez, faxistak edota faxismoaren alde eta Espainiar Errepublikaren aurka borrokatu zuten soldaduak baitziren.
Goierritarren gehiengoaren joera politikoa, gainontzeko gipuzkoarrena bezala, Errepublikaren aldekoa izan zen, nagusiki abertzaleak (ia denak jeltzaleak, EAJ baitzen Goierriko alderdi abertzale nagusia eta bakarra; beste garaiko alderdi abertzalea zen EAE alderdiak indarra gehienbat Bilbo aldean baitzuen), baina baita sozialista eta komunistak ere, batez ere Zumarraga eta Beasainen lantegi edo industria guneetako espainiar jatorriko etorkinen artean.
Abuztuaren hasiera eta irailaren erdi artean Beasaindik Brinkolara zihoan Goierriko mendebaldeko frontea aldaketarik gabe hilabete eta erdiz mantendu zen, alegia, Goierriko ekialdea jada frankisten esku zegoen eta mendebaldea aldiz abertzale eta errepublikarren esku mantendu zen.
Goierri erasotu zuten frankisten gudarostea nagusiki nafar erreketeez osatua egon zen eta horietan, errepublikar edo abertzale gudarosteetan bezala, euskaldun ugari zeuden, batzuk eskuindar, karlista edo falangista joerakoak zirelako, baina baita Nafarroan estatu kolpeak hasieratik arrakasta izan eta beste irtenbiderik ez zutelako ere, edo frankisten armadan izen ematera derrigortuak izan zirelako.
1936ko Francoren Estatu kolpearen aldeko goierritarrak ere egon ziren, nagusiki karlista joerakoak, bai eta falangista batzuk batzuk (Juan Telleria goierritarrak Espainiako Falangearen Cara al sol ereserkiaren doinua konposatu zuen), baina hauek gutxiengoa izan ziren, horren froga onena, gerra hasieran Goierri eta Gipuzkoa osoa Errepublikaren aldean mantendu zirela izan zen.
Izan ere, Goierriko mendebaldea Gipuzkoan frankistek uztaila eta abuztu artean Nafarroako Sakanatik barneratzeko erabili zuten lehenbiziko sarbidea izateaz gain, Oiartzungo Altzibar auzoarekin batera, Gipuzkoan okupatu zuten lehenbiziko lur eremua ere izan zen (Irun ez zen irailaren 5rarte okupatua izan, Hondarribia irailaren 6an eta Donostia irailaren 13an).
Aldiz,Goierri eskualdearen inbasio edo okupazioaren kanpainia militarrak Espainiako Gerra Zibilaren hasiera-hasieran kokatzen da eta oso denbora laburrean gauzatu zuten, gainontzeko gerraldiak osotara iraun zituen ia 3 urteekin alderatuz gero okupazioa berehala egin zen.
Aniztasun horri esker aitzindaria da eremu horretan, mundu osoan dauden erronka nagusietan: nekazaritzaren emankortasuna handitzea, baliabide biologikoak zaindu eta ongi erabiltzea, giza jardueraren eragin txarren aurka ingurumena babestea eta tropikoetako parasitoen eragin kutsatzaileari aurre egitea.
Bere egitekoa munduan zehar osasunaren egoera hobetzea da, garapen eramangarriarekin zerikusia duten ezagutza zientifikoak zabalduz, aplikatuz eta sortuz, nekazaritzari, basozaintzari, osasungintzari eta baliabide naturalen administrazioari dagokienez, bereziki; garapen bidean dauden herrien beharrei arreta berezia eskaintzen die.
Bere hautagaitzak barruti horretan irabazi, Westminsterreko Parlamentuan ordezkaritza eta eserlekua lortu eta Sands gose grebaren ondorioz hiltzean, Britainiar Gobernuak horrelakorik gehiago ez errepikatzeko asmoz bere nahierako legedialdaketa onartu zuen: ordutik aurrera urte bateko espetxe zigorra baina gehiago zuen preso orok ezingo zuen hauteskundeetara aurkeztu ezta Westminsterren eserlekurik izan ere.
Kieran Doherty eta Paddy Agnew presoen hautagaitzek Cavan–Monaghan eta Louth barrutietako ordezkaritza bana irabazi zituzten, bienbitartean Joe McDonnell eta Martin Hurson errepublikar presoen hauatagaitzek Sligo–Leitrim eta Longford–Westmeath barrutietan ordezkaritzak lortzeko ozta-ozta gelditu ziren.
Eskumen hau 1980ko abenduaren 30ean errege dekretu baten bidez eskuratu zuen Eusko Jaurlaritzak, baina Euskara Hizkuntza eta Kultura ikasgaia Madrilek kudeatu zuen hasieran, Koldo Mitxelenari bai Katedren nola Agregatuen azterketa gai zerrenda eskatu ziolarik Madrilgo gobernuak.
Lau neska-mutil katedraletik atera eta jolasteko asmoz basora joango dira: Gwenda, lapur baten alaba; Caris, mediku izan nahi duen aparteko neskatoa; eta Merthin eta Ralph anaiak, lehena burua asmakuntzez beteriko mutiko buruargia, eta bigarrena tirano hutsa, izaera anker eta mendekuzalea duena.
Errefuxiatu palestinarren familia baten hirugarren belaunaldiko kidea da. 1982an, PAE egozteko xedearekin Israel Libano hegoaldean indarrez sartu zenean, Ziadahren familiak ihes egitea erabaki zuen eta, urte luzez ibili ziren han eta hemen bidaiatzen,ez baitzuten errefuxiatu aitorpenik.
Hurrengo urteetan, turismo-jardueran kokatuta, hiria hornitzeko eta dotoretzeko eraikuntzak jarraitu egin zuen: 1870ean, Bretxako merkatuaren eraikuntza-lanak; 1872an, Santa Katalina zubi neoklasikoa; 1882an, Donostiako Kasinoa; 1887an,Gipuzkoako Foru Aldundia; 1893an Miramar jauregia; 1897an, Artzain Onaren eliza, Manuel Etxabe arkitektoak estilo neogotikoz diseinatua.
Jende-pilaketek jurisdikzioen gaineko borrokak eta hiribildu berrien sorrera piztu zituzten eta, Donostiaren lurretan, Pasaiako portuaren erabilerari buruzko istiluen lorratzean, 1320an Errenteria sortu zen; hegoaldeko mugetan, berriz, istiluak izan ziren Hernaniko olagizonekin, Urumeako mendiak erabiltzeko eskubideaz.
Izan ere, 1845etik, Espainiako Errege Gortea udako oporrak Donostian ematen hasi zen, baita haien segizio osoa ekarri ere, sendatze-bainuen moda berrian kokatuta, eta udal kabildoak Donostia zerbitzuen eta gerora "tourismo" deitu zutenaren hiria izatearen alde egin zuen.
Hala ere, oparoaldi berri horretan baina tentsio politikoen erdian, La Gloriosa delako iraultza piztu zen Espainian , eta pixka bat lehenago erreginaren hurbil agertutako agintariek mugimendu demokratikoaren Batzorde Iraultzailean parte hartu zuten Handik gutxira, Bigarren Karlistaldia piztu zen , eta Donostia Gipuzkoako hiri liberal bakarra izan zen.
Ordu arte aginte postuetan eta bizitza ekonomikoa zuzentzen aritu baziren ere, arbasoz kanpotarrak zirela eta, gizarte-klase apalagokoak eta haien aurkariak Espainiako erregeei zuzendu zitzaizkien gaskoiak bazter zitzaten eta, 1527an, Zestoako batzarrak bazterketa horren aldeko lehenengo erabaki ofiziala hartu zuen.
Aldi berean, ordea, hiria gerra-gotorleku bihurtzen hasi zen: Errege Katolikoen etorrerak erabateko aldaketa ekarri zuen, eta Donostiak kokapen estrategikoa hartu zuen Gaztelaren eta Frantziaren artean; hain zuzen, 1476an frantsesen lehendabiziko eraso bat jasan zuen.
Donostiari buruzko lehendabiziko erreferentzia historikoa "San Millango botuak" agiriak ematen du, 939an, eta Donostia Hernanin, Ernaniren mugen barruan kokatzen du, Buruntzatik kostaldera zihoan eremuan, eta Sanctum Sebastianum izenaz agertzen da historian lehenengo aldiz.
Hirigintzaren aldetik, eztabaida sakona sortu zen harresiak defentsa elementu gisa mantentzearen aldekoen eta defentsaren gunetzat gaztelua hartzearen aldekoen artean eta, kinka horretan, Gaztelako Filipe V.a errege berriak Euskal Herriko Ebroko aduanak kostaldera ekartzeko ahalegina egin zuen 1718ko otsailean, baina tentsioak tentsio, haren kontrako matxinada ez zen piztera heldu Donostian.
Hala ere, Karlos V.a eta bere oinordekoak gerra gehiagotan sartu ahala, Donostiaren egoera okertzen joan zen: korrejidoreak bat-batean eteten zituen merkataritza eta balea-ehiza zein bakailao-arrantzako kanpainak eta, ondorioz, arrantza-kanpainak baino lehen adostutako salerosketa-tratuak eta kredituak hankaz gora geratzen ziren; gainera, burdinoletan oinarritutako ontzigintzarako erregearen pizgarriak desagertzen joan ziren.
Luze gabe, beste masa-kirol eta ikuskizun batzuek ere lehen urratsak eman zituzten goraldi ekonomikoak bultzatuta, mende amaieratik aurrera: zezen-plaza berriak, futbola (adibidez, San Sebastián Ciclista Foot-ball Club eta Real Sociedad de Foot-ballen sorrera), zaldi-lasterketak, etab.
Juango Sanchez Arreseigor historialariaren arabera, gobernu mota demokrazia oligarkiko moduko bat zen; izan ere, herritar horietatik guztietatik, bakarrik 200ek bozka zezaketen, eta horietatik, berriz, 80k zuten lur eta eraikin nahikoak beren burua udaleko ardura baterako aurkezteko.
Espetxean preso zela garaiera txiki baina izaera edo jenio biziko buruzagia eta gogoeta intelektualetarako baino berehalako ekintzarako joera izatearen ospea bereganatu zuen, aldiz, Gerry Adams bezalako buruzagiak izaera patxadatxu, kalkulatzaile eta intelektualagoak ziren bitartean.
Gose grebaren bigarren hilabetean Margaret Thatcher buru zuen Britainiar Gobernuak jendaurrean Irlandar Errepublikar Mugimenduarekin presoei buruzko edozein motatako negoziaziorik bazegoenik ukatu arren, Hughesi nolabaiteko adostasun batetara iritsi zitekenaren mezua eraman zion bitartekari bat bidali zion.
mendearen hasieran Sinn Féin alderdiko buruzagitzak hartutako joerarekin kritiko agertzen hasi zen, bere ustez Ostiral Santuko Hitzarmenan adostutako erabaki askok irlandar errepublikar presoen egoera kaxkartu eta irlandar errepublikanismoaren helburu historikoak zapuzten baizituzten.
Halere, Smartek nola edo hala bere misio guztiak ongi amaitu ohi ditu, bai ustekabeko zortea edota bere lankidea den 99 agentearen laguntza eta egite onari esker; bestalde, agintzen dizkioten misioetan inoiz hutsik egiten ez dion zapatafonoaren laguntza ere badu, alegia, gaur egungo mugikorraren parekidea dena.
Bestalde, CONTROL erakundearen nemesia KAOS erakundea da , 1904an Errumaniako Bukarest hiriburuan sortutako espioi erakundea, "gaiztakeriaren nazioarteko erakundea", Ekialdeko Blokean egoitza duen eta CONTROL bera bezain erakunde fundamentugabea den espioitza zerbitzu arerioa.
Gipuzkoako Batzorde Iraultzaileko kide izateagatik eta 1934ko urriko iraultza saioan buru izateagatik heriotza zigorra ezarri zioten, lehenik, eta gero, ordez, 20 urteko espetxe zigorra; Duesoko kartzelan eduki zuten, 1936ko otsaileko hauteskundeetan Fronte Popularrak garaipena lortu zuen arte.
Gerra Zibilean sarjentu errepublikanoa izana, Albaterako kontzentrazio-esparrutik igaro ostean, 1941ean kontulari bezala lan egin zuen, baina Zaragozara abeslari gisa lan egiteko asmoz joan eta handik Madril hiriburura zuzendu zen, bertan 1942an Casablanca aretoan abeslari ibilbideari ekin zion.
Bere ibilbidearen gailurra 1940ko hamarkada eta 1950eko hamarkadan boleroekin bizi izan zuen: Limosna de amor, Monísima , El mar y tú, María Dolores, Bajo el cielo de Palma, Dos cruces, A escondidas, Campanitas de la aldea, Mi casita de papel, Malvarrosa, Qué bonita es Barcelona, Quiero llevarme tu amor, La noche que te conocí, Tres veces guapa , Monasterio de Santa Clara, Santa Cruz edo Sombra de Rebeca eta bereziki bere bi abesti entzutetsu edo ezagunenak diren Mirando al mar eta Santander.
Honela, sendatu bezain azkar, bere burua On Kixote gisa bataiatu eta zaldun moduen gisa Mantxan barna Santxo morroia eskutuzain harturik abenturak bizitzeari ekingo dio, tartean topatzen dituen beste ustezko "zaldunei" dueluetan erronka egin eta bere maitea den Dulcinea del Tobosoren bilaketa burutuz.
D'Artacán gaskoi gazteak Biarno jaioterria utzi eta Paris hiriburura mosketari bilakatzeko asmoz iritsi berri da, bertan hiru mosketari ezagutuko ditu: Amis , Pontos eta Dogos , adiskidemin egin eta elkarrekin batera Richelieu kardinal zitalaren egitasmo makurrak zapuztuz abentura ugari biziko dituzte.
2013ko birfundazioarekin, 80 urte lehenago egiten ziren aktibitatea berpiztu zen, hauek bezalako aktibitateak eginez: Sukaldaritza klaseak, Agate Deuna abesbatza, futbol taldea, sukaldaritza ekitaldiak, San Inazio Danborrada eta Ramon Labayen Zinema sarien banaketa.
Fusilatuen artean elizgizon eta apaizak, emakume haurdunak, alderdi abertzale eta ezkertiarretako kideak eta sindikalistak zeuden, haietako ia inork ez zuen Bigarren Errepublika garaian inongo ardura edo kargu politikorik izan, baina horrek ez zituen militar frankistak, falangistak eta erreketeak geldiarazi eta ez zuten gupidarik izan.
Eraildako emakumeak bederatzi lirateke, tartean Gatzaga udalerriko Emeteria Aranburuzabala, bederatzi seme-alaben ama eta politikatik guztiz kanpo; Arrasate udalerriko Maria Bengoa, 17 urteko neska gaztea eta Emakume Abertzale Batzako kidea, eraildako emakume guztietan gazteena; edota Dominika Artola, «seme komunista bat izateagatik» fusilatua.
Negua kostatik hurbil pasatuko zuketen, itsasoaren klima leunean; udaberriarekin, ibaiean gora mugituko ziratekeen, uda Pirinioko lur urtsu eta ehizaz betean igarotzeko; udazkenarekin, ibaiean behera nabigatuko zuketen, neguko babeslekuetara itzuliz.
Euskal Herriko Unibertsitateko Euskal Hizkuntza eta Komunikazioa Saileko irakasleek EHUko fakultate guztietako irakasleekiko lankidetzan osatzen ari diren terminoen “aurrezki-kutxa” xumea eraikitzen ari da ,programa hori, TZOS izena daramana, Terminologia Zerbitzua On-line Sistema alegia.
Baina izan zuen arazoren bat Geografiako ikasgaian, aurreneko ikasturtean, bai baitziren bi “ikaskide, arinkeria une batean, laguntasunaren betebeharrei jaramonik egin gabe, errespetua galdu ziotenak Lopez de Arroyabe andereñoari, nola jokatu behar den ikaskideekin ahaztuta, are gehiago sexu ederrekoak direnean”.
1881-82 ikasturtean sari berezia eskuratu zuen Geografian, eta ikasle garaian hainbat ohorezko matrikula lortu zituen (bat 1882-83 urtean, ikastetxeanguztira sei matrikula izan zirenean; Historia Unibertsalean, 1883-84 ikasturtean; Psikologia, Logika eta Etika ikasgaian, 1884-85 ikasturtean; eta Frantses Hizkuntzako 2.enean, guztira hamaika izan zirenean, 1885-86 ikasturtean).
Mendiko eskiaren aurrerapen teknikekin eta garapenarekin berehala bihurtu zen Blachère-en eskala orokorregi, ibilbidearen esposizioa edo maldak parametro objektiboekin neurtu ordez, parametro ia subjektiboekin (ibilbidea burutzen duen eskiatzailearen gaitasunaren araberakoak) neurtzeak dituen berezko mugen ondorioz.
Eski-teknikez gain, mendiko eskiak ezagutza tekniko eta trebakuntza erregularra eskatzen ditu segurtasuna bermatzeko: elur-jausien biktimak bilatzeko metodoa ezagutzea, lehen sorospena kudeatzea, goi-mendian ibiltzen eta bizirauten jakitea, aterpe edo babeslekuak egiten jakitea , ingurune isolatu eta basatian sorospen teknikak gauzatu edo irtenbideak bilatzen jakitea, etab.
Fikziozko telesaila izanagatik, pertsonai nagusiak, Birgitte Nyborgek, baditu zenbait antzekotasun Helle Thorning-Schmidtekin, 2011 eta 2015 bitarteko Danimarkako lehen ministroarekin: biek dituzte bi seme-alaba eta biak dira ildo politiko berekoak.
Teknika hau, Antzinako Egipton sortu zuten, eta bertan oso erabilia izan zen, non, tenpluen hormak eta pilonoak eraiki ondoren, artista aditu batek, profil kanona eta proportzio sakratuak ondo ezagutzen zituenak, lehenik irudien perimetroa eta ezaugarri nagusiak marrazten zituen, baita eszena deskribatzen zuten hieroglifoak ere.
1856ko otsailerako, pereiretarren konpainiak burdinbidearen Valladolid-Burgos tartearen esleipena eskuratu zuen, eta Pirinioetara heltzeko arriskua piztu zuen lehiakideentzat, bereziki Rothschild familia eta bere Sociedad Española Mercantil e Industrial sortu berriarentzat .
Negozioaren tamainaz eta aukerez ohartuta, Europa osoko hiriburu nagusietan egoitzak ireki zituzten negozio lasterketa batean, eta Espainiari dagokionez, ez zen ezkutatzen pereiretarren Crédit Mobilierrek Frantzia hegoaldeko sarea eta negozioa zabaltzeko asmoa zuela, Pirinioez bestaldera igaroz.
Bere bidai ugarietan zehar, David eta bere lagunek oztopoei, mustruoei, suteei, uholdeei, lehorteei, hotzari, beroari eta batez ere gnomoen etsai porrokatuak diren troll izaki maltzurrei aurre egin beharko diete, bai eta gizakiei ere, baina gnomoen esaldi batek dioen bezala, "Inor ez da hobeagoa handiagoa izateagatik".
Chris Hemsworth, Natalie Portman, Tom Hiddleston, Anthony Hopkins, Stellan Skarsgård, Idris Elba, Christopher Eccleston, Adewale Akinnuoye-Agbaje, Kat Dennings, Ray Stevenson, Zachary Levi, Tadanobu Asano, Jaimie Alexander eta Rene Russo aktoreek antzeztu zuten.
Bira anitzeko potentziometro batzuek elementu erresistibo lineal bat dute, torloju batek mugitutako kontaktu irristakor batekin; beste batzuek, elementu erresistibo helikoidal bat dute, eta kurtsore bat 10, 20 bira edo gehiago ematen dituena, helizean zehar mugitzen dena bira egiten duen bitartean.
Itsas ebakuazio handi horretan, orotara, itsasontzi hauek parte hartu zuten: Torpedero nº 3, gehienean Bizkaiko Defentsa Batzordeak igorritako hogei merkataritza ontzi, bakailao arrantzako bost ontzi, eta beste ehun itsasontzi, arrantzakoak zein aisialdikoak.
Ezkertiarrek ondo zekiten haien patua zein izango zen hirian geratuz gero; militante jeltzale gehienek, berriz, geratzeko hautua egin zuten, baina okupatzaileek ez zuten bereizketarik egin eta, beraz, Donostian jeltzaleei egokitu zitzaien martxan jarritako errepresioaren txarrena; asko fusilatu zituzten.
Irailaren 11tik aurrera, borroka biziak eta ehunka baja izan ziren defentsa-lerroa osatzen zuten Errenteria eta Hernani arteko muinoetan, artean ere errepublikazaleen eskuetan: Oriamendi, Santa Barbara, Santiagomendi, Txoritokieta, San Marko; defendatzaileen artean, asturiar boluntarioak zeuden.
Gainera, Eibartik atzera buelta hartu zuen Altxamenduaren hasieran Donostiako Agintarien Batzordeak Gasteizera Errepublikari laguntzeko igorritako zutabeak; bada, Bilbotik etorritako laguntza militarrarekin batera, Loiolako kuartelaren setioa estutu zuten.
Altxamenduari buruzko Eusko Alderdi Jeltzalearen jarrera ez zegoen argi aldez aurretik, baina Gipuzkoan, Jose Maria Lasarte eta Manuel Irujo diputatuek 18an bertan ez zuten zalantzarik utzi haien posizioaz, "demokrata garen aldetik" eta "faxismoaren kontra".
Amorruaren amorruz zegoen jendetza baten aurrean, berme guztiak aplikatuz epaituko zituztela iragarri zen, baina Batzordeko Gerra Kontseilariak, Jesus Larrañagak, 'berehalako justizia' eskatu zuen, eta miliziano komunistek, orduan, militar eta poliziak giltzapetuta zeuden eraikinari eraso egin zioten, eta beren eskuetan hartu León Carrasco gobernadore militar matxinoa.
Arrantzaleek (CNTkoak batez ere, baina baita UGT eta Alderdi Komunistakoak eta euskal abertzale bat ere) Pasaiako Torpedero nº 3 ontzia abordatu eta neutralizatu zuten Lina arrantzontzitik uztailaren 22an, eta Donostiara bidean jarri zen, kolpisten posizioei tiro egitera.
Ondarretako eta Tolosako espetxera egindako beste eraso hilgarri baten ondorioz, zenbait ordezkari eta arduradun sozialistak eta jeltzalek dimisioa eman zuten, baita ohartarazpen publiko gogorrak argitaratu ere legea bete eta justizia bermatzearen alde; Telesforo Monzonek, adibidez, dimisioa eman zuen Defentsa Batzordeko barne-gaietako arduradun moduan.
Errepublikar eta sozialistek hiriaren ebakuazioaren alde egin zuten; anarkistek eta jeltzaleek, berriz, ezetz, baina arrazoi desberdinengatik: anarkistek hiria "ahal den moduan" defendatzearen alde, jeltzaleek, berriz, hiria atzean utzita suntsitua izateko arriskua ikusten zuten ebakuazioa eginez gero.
Espainiako Gerra Zibila Donostian 1936ko uztailaren 18tik irailaren 13ra garatu zen lehen fasean, Espainiako hainbat tokitan nagusitutako indar kolpistak Donostian garaile sartu arte; bigarren fase batean, berriz, Donostia erretagoardian geratu zen, eskasiaren eta herritarren errepresio gogorraren erdian.
Bere ikusezintasuna bereak era bi eta mota guztietako bihurrikeriak burutzeko baliatzen du, maiz Eder berak iratxoa bere bihurrikeriak sortutako arazo edo katramiletatik atera beharrean aurkitzen da, halere Pumuki berez bihurria nahiz onbera ere bada, Ederren lantokira datozen bezero ugariei adarra jo eta txantxak egin arren, azken finean haur baten izaera baitu.
Indianapolisen eskifaia 1.199 pertsonak osatzen zuten: 300 bat ontziarekin batera joan ziren itsas hondora; 316 bizirik irten ziren; gainerako 600ak erreskatearen zain hil ziren, ur gazia edateagatik edo deshidratazioak jota batzuk, erasoetan jasandako zaurien eraginez beste batzuk eta, nagusiki, marrazoek erasota.
Gune urbanoan, hiria 25 herriz dago osatua: Alia, Boustanoul, Arifina, Darou Alimoul Khabir, Darou Khadim, Darou Khoudoss, Darou Marnane, Darou Marnane 2, Sourah, Darou Miname, Darou Salam Ndame, Dianatoul Mahwa, Gouye Mbind , Guédé Bousso, Keur Niang, Khaïra, Ndindy Abdou, Same Lah, Touba Al Azhar, Touba Guédé, Touba Madyana, Touba Mosque, Boukhatoul Mubarak, Ndamatou 1, Touba HLM, Touba Ndiarême eta Route de Darou Mousty.